Title: ประกาศสำนักงานมาตรฐานผลิตภัณฑ์อุตสาหกรรม เรื่อง การยกเลิกและกำหนดให้ผลิตภัณฑ์อุตสาหกรรมผงซักฟอกต้องเป็นไปตามมาตรฐาน

ประกาศสำนักงานมาตรฐานผลิตภัณฑ์อุตสาหกรรม

ประกาศสำนักงานมาตรฐานผลิตภัณฑ์อุตสาหกรรม
เรื่อง
การยกเลิกและกำหนดให้ผลิตภัณฑ์อุตสาหกรรมผงซักฟอกต้องเป็นไปตามมาตรฐาน[๑]

ตามที่ได้มีพระราชกฤษฎีกากำหนดให้ผลิตภัณฑ์อุตสาหกรรมผงซักฟอกต้องเป็นไปตามมาตรฐาน
พ.ศ. ๒๕๔๗ ไปแล้ว นั้น

บัดนี้ คณะกรรมการมาตรฐานผลิตภัณฑ์อุตสาหกรรม
เห็นสมควรยกเลิกมาตรฐานผลิตภัณฑ์อุตสาหกรรมผงซักฟอกตามพระราชกฤษฎีกาดังกล่าว และกำหนดให้ผลิตภัณฑ์อุตสาหกรรมผงซักฟอกต้องเป็นไปตามมาตรฐาน
มาตรฐานเลขที่ มอก. ๗๘-๒๕๔๙ ซึ่งจะต้องตราเป็นพระราชกฤษฎีกาในลำดับต่อไป

ก่อนตราพระราชกฤษฎีกา สำนักงานมาตรฐานผลิตภัณฑ์อุตสาหกรรมจึงให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องตามมาตรฐานดังกล่าว
เพื่อนำมาประกอบการพิจารณาดำเนินการตราพระราชกฤษฎีกาต่อไป ทั้งนี้ ผู้ที่ประสงค์จะแสดงความคิดเห็นให้แสดงความคิดเห็นพร้อมทั้งเหตุผล
โดยระบุชื่อ ที่อยู่ของผู้แสดงความคิดเห็นต่อสำนักงานฯ ภายใน ๓๐ วัน นับแต่วันประกาศ

ผู้ที่ประสงค์จะทราบรายละเอียดการกำหนดมาตรฐานดังกล่าว
โปรดติดต่อขอดูได้ที่กองนิติการ สำนักงานมาตรฐานผลิตภัณฑ์อุตสาหกรรม หรือ www.tisi.go.th/

จึงประกาศมาให้ทราบทั่วกัน

ประกาศ
ณ วันที่ ๒๓ มิถุนายน พ.ศ. ๒๕๔๙
ไพโรจน์
สัญญะเดชากุล
เลขาธิการสำนักงานมาตรฐานผลิตภัณฑ์อุตสาหกรรม

นันทนา/ผู้จัดทำ
๑  สิงหาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๗๐ ง/หน้า ๖๖/๒๗ กรกฎาคม ๒๕๔๙